சாய்ந்தமருது மக்களின் கோரிக்கை நியாயமானதா என்பதற்கு அப்பால், அது அம் மக்களின் உணர்வுகளுடன் சம்பந்தப்பட்ட ஒன்று. அதனை நையாண்டிக்குட்படுத்துவது சாய்ந்தமருது மக்களை அவமானப்படுத்துவதற்கு ஈடாகும். சாய்ந்தமருது மு.காவின் கோட்டையாகும். யார்...? என்ன செய்தாலும்...? அவர்கள் சிறிதும் அசைய மாட்டார்கள். அப்படியான மக்களின் தாகத்தை, மு.காவின் தலைமை ஒரு விளையாட்டுப் பொருளாக கொண்டுள்ளமையானது, அத் தலைமை ஏனைய விடயங்களில், எவ்வாறு கரிசனை கொண்டு செயற்படும் என்பதை அறிந்து கொள்ளச் செய்யும். பூரணமாக தங்களை ஆதரிக்கும் மக்களின் தேவைகள் மீது கரிசனை கொள்ளாத அமைச்சர் ஹக்கீம் , ஏனைய மக்கள் விடயத்தில் எப்படி கரிசனை கொள்வார்.